अगर आप सोच रहे हैं कि अभी तो रिटायर होने में काफी समय है, इसलिए अभी से क्यों रिटायरमेंट का प्लान करें। लेकिन, बाद में आपको आपकी ये सोच नुकसान पहुंचाएगी। जितनी जल्दी रिटायरमेंट के लिए पैसा निवेश करना शुरू करेंगे, रिटायरमेंट के समय तक उतना ही ज्यादा फंड इकट्ठा कर सकेंगे। जानकारों का मानना है कि पहली सैलरी से ही रिटायरमेंट के लिए प्लानिंग शुरू कर देनी चाहिए, भले ही आपकी उम्र 20-25 साल की क्यों ना हो। शुरू से ही प्लान करके चलेंगे तो आपमें पैसों की बचत और निवेश को लेकर अच्छी आदत भी बनी रहेगी।